Аԥсуа шәаҳәаҩы Саида Агрԥҳа амузыкатә шоу "Ну-ка все вместе" далахәуп
© Sputnik / предоставила Саида Агрба Саида Агрба
© Sputnik / предоставила Саида Агрба
Аԥсуа шәаҳәаҩы Саида Агрԥҳа амузыкатә проект "Ну-ка все вместе" аҟны лықәгылара дырбахоит цәыббра 30, ателеканал "Россия" ала.
АҞӘА, цәыббра 29 - Sputnik, Сариа Кәарцхьиаԥҳа. Аԥсуа шәаҳәаҩы Саида Агрԥҳа амузыкатә шоу "Ну-ка все вместе" далахәуп.
Агрԥҳа Sputnik иазеиҭалҳәеит 10 шықәса раахыс аиԥш зеиԥшу ашәаҳәаратә еицлабра далахәхарц шылҭахыз, аха еиуеиԥшым амзызқәа ирыхҟьаны ишылзалымҵуаз.
"Банаалом ҳәа сарҳәон есымша. Уи азы усгьы иалҵуам ҳәа џьаргьы схы ԥысшәомызт. Аха, сырҵаҩы Лариса Александр-иԥха Долина уажәазы ибықәҿиоит ҳәа сгәы азҭалҵеит. Апроект ахь снеит, сагьрыдыркылеит, уи сара сзы иџьашьахәхеит", - лҳәеит ашәаҳәаҩ.
Агрԥҳа лажәақәа рыла, асценахь ацәырҵра агәы хыҭхыҭра лзацын, еиҳагьы иҭакԥхықәран Аԥсны ахьӡала ақәгылара.
Саида Агрԥҳа- еицырдыруа аԥсуа шәаҳәаҩы, амузыкатә проект "Apsny-Star" даиааит. Аҟәатәи аҳәынҭқарратә амузыкатә ҵараиурҭа доушьҭымҭоуп, Москватәи Аҳәынҭқарратә акультура аинститут аестрада-аџьаз акафедра далгеит. Лариса Долина дылҵаҩуп.
Агрԥҳа ашәаҳәаразы азыҟаҵара дахысуан Дориан Холли иҟны, уи ашәаҳәаҩцәа Маикл Џьексони, Селин Диони, Беионсе рҵаҩыс дрыман.